Diari Oficial de la Generalitat Valenciana


Sumari del DOGV 5915, del 17-12-2008 (2008/14227)

RESOLUCIÓ de 9 de desembre de la Direcció General de Personal de la Conselleria d'Educació, per la qual es resol la convocatòria d'ajudes econòmiques individuals per a activitats de formació permanent del professorat. Modalitat A i B.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5915

Data del DOGV
:   17-12-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/14879


Data del document
:   09-12-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * formació del professorat
    * reciclatge professional
    * personal docent
    * ensenyament professional
    * suport econòmic
    * ajuda pública

RESOLUCIÓ de 9 de desembre de la Direcció General de Personal de la Conselleria d'Educació, per la qual es resol la convocatòria d'ajudes econòmiques individuals per a activitats de formació permanent del professorat. Modalitat A i B. [2008/14451]
Per l'Orde de 15 de maig de 2008, de la Conselleria d'Educació, Diari Oficial de la Comunitat Valenciana 10.06.2008, es van convocar ajudes econòmiques individuals per a activitats de formació permanent del professorat.
Complits els tràmits requerits en la convocatòria, una vegada transcorregut el termini d'al·legacions, estudiades i, si procedix, ateses estes al·legacions, vista la proposta de concessió i denegació de les ajudes que eleva la comissió de selecció creada a este efecte en compliment d'allò que s'ha preceptuat en la base novena i, d'acord amb la delegació efectuada pel conseller d'Educació en la disposició final primera de l'esmentada convocatòria, resolc:
Primer
Concedir les ajudes econòmiques de les modalitats A i B, al professorat que apareix relacionat en l'annex I per la quantitat que s'indica en cada cas, per sufragar total o parcialment les despeses d'activitats de formació realitzades tant a la Comunitat Valenciana com a la resta de l`Estat Espanyol o a l'extranger, per un import total de 331.320 euros a càrrec del capítol IV, del programa 28.83.49.322.56, línia de subvenció T0077000 dels pressupostos de la Generalitat per a l'any 2008.
Segon
Desestimar les sol·licituds del professorat que es relaciona en l'annex II d'esta resolució, amb indicació del motiu de denegació.
Tercer
Les obligacions dels beneficiaris i la percepció de les ajudes són les indicades en la base catorze de l'Orde de 15 de maig de 2008, de la Conselleria d'Educació.
Quart
De conformitat amb els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
El recurs de reposició s'haurà d'interposar davant de la Conselleria d'Educació en el termini d'un mes a partir del dia següent al de la publicació en el Diari Oficial de la Comunitat Valenciana.
El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a partir del dia següent al de la publicació en el Diari Oficial de la Comunitat Valenciana
València, 9 de desembre de 2008.- El director general de Personal: David Barelles Adsuara.